Lav et referat af nedenstående tekst:

Tekst:
Lucas Andersen er ude med en knæskade i flere måneder. Det oplyser AaB på sin hjemmeside, efter at offensivspilleren Lucas Andersen udgik i mandagens 4-0-sejr ude over Sønderjyske. Det har vist sig at være en korsbåndsskade, som vil holde Lucas Andersen væk fra fodboldbanerne i flere måneder. - De efterfølgende undersøgelser har vist det værst tænkelige udfald, oplyser AaB. AaB-sportschef Inge André Olsen ærgrer sig på sin spillers vegne, som dermed misser fredagens playoffkamp ude mod AGF om at komme i Europa. - Først og fremmest er det selvfølgelig allerværst for Lucas, der her i foråret har kæmpet hårdt for at vende tilbage til banen, og han er helt forståeligt ramt lige nu, siger Inge André Olsen til klubbens hjemmeside. Tidligere i denne sæson har Lucas Andersen været ude i flere måneder med en muskelskade. Mandagens uheld skete allerede efter et kvarters spil i kampen mod Sønderjyske. - Vi vil i forløbet hjælpe ham bedst muligt, så han kan komme tilbage i sin bedste udgave. - Men samtidig er det vigtigt, at vi som hold og som trup holder fokus og viser, at vi ligesom i vores seneste kamp mod Sønderjyske kan præstere stærkt, og det gælder allerede igen fredag aften i playoffkampen mod AGF, siger Inge André Olsen. 26-årige Lucas Andersen står noteret for 117 officielle kampe og 25 mål for AaB.

Referat:
For anden gang i denne sæson er Lucas Andersen ramt af alvorlig skade. Denne gang er der tale om en knæskade.